Daily View – (P.M.) – บล.กสิกรไทย
สรุปทิศทางตลาดภาคเช้า และแนวโน้มการลงทุนภาคบ่าย โดย บล.กสิกร
25 ม.ค. 2559

สรุปภาวะตลาดเช้า
SET Index ปรับเพิ่มขึ้น 14.06 จุด (1.11%) ปิดภาคเช้าที่ 1,282.09 จุด ด้วยมูลค่าการซื้อขาย 21,341.26 ลบ. 
Most Positive Impact: PTT (+2.99 จุด) PTTEP (+1.87 จุด) SCC (+1.76 จุด)
Most Negative Impact: ADVANC (-0.46 จุด) DTAC (-0.19 จุด) TRUE (-0.13 จุด)
 
แนวโน้มตลาดบ่าย  
“1,289 จุด น่าจะไปถึงภายในสัปดาห์นี้”  
ราคาน้ำมัน Nymex เช้านี้ยังค้างอยู่ที่ 32.6 เหรียญต่อบาร์เรล ระยะสั้นราคาน้ำมันยังมีโอกาสสวิงเหวี่ยงขึ้นไปได้อีก ตามกระแสการเก็งกำไรจากประเด็น Demand ที่พุ่งขึ้นในช่วงสั้น อันเนื่องมาจากสภาพอากาศที่หนาวฉับพลันและพายุหิมะถล่มในสหรัฐ และการแรงซื้อคืน Short Covering ของคนที่เปิด Short น้ำมันในช่วงก่อนหน้า
กระนั้นการเคลื่อนไหวของราคาน้ำมันมีความเสี่ยงที่จะแกว่งผันผวนรุนแรงในระยะถัดไป ดูได้จากยอดสถานะคงค้าง (OI) ของราคาน้ำมัน Crude Oil WTI ในตลาด Nymex ที่พุ่งขึ้นสูงเป็นประวัติการณ์เมื่อวันศุกร์ที่ผ่านมากว่า 6.1 แสนสัญญา สะท้อนถึงสภาวะการเก็งกำไรที่รุนแรงเป็นอย่างมาก นักลงทุนจึงต้องระมัดความผันผวนของราคาน้ำมันไว้เป็นอย่างสูง
ประเด็นสำคัญในสัปดาห์นี้ตลาดน่าจะมองไปที่การประชุมคณะกรรมการกำหนดนโยบายการเงินสหรัฐหรือ FOMC ในวันที่ 26-27 ม.ค.59 นี้ ฝ่ายวิจัยคาดว่า Fed ยังน่าจะคงอัตราดอกเบี้ยไว้ที่ 0.25-0.5% ต่อไป โดยให้น้ำหนักไปที่ความกังวลต่อปัญหาเศรษฐกิจจีน ราคาน้ำมันที่ดิ่งลงในช่วงต้นปี อย่างไรก็ตามในการประชุมรอบถัดไป 15-16 มี.ค.59 Fed อาจมีการตัดสินใจขึ้นดอกเบี้ยขึ้นอีก 0.25% ซึ่งแนวโน้มจะขึ้นดอกเบี้ยอย่างที่คาดหรือไม่ ต้องติดตามรายงานหลังการประชุมในวันที่ 27 ม.ค.59 นี้
ติดตามการประกาศผลประกอบการภาคงวดไตรมาส 4/58 ของ Real Sector โดยในสัปดาห์นี้คาดว่าจะมี SCC TPC DCC VGI ASP CNS PSL PTTEP STANLY MBKET ซึ่งตัวที่น่าสนใจคือ SCC และ PTTEP มีแนวโน้มที่ผลประกอบการจะออกมาดีขึ้นทั้งไตรมาสก่อน และ จากปีก่อนน
 
ประเด็นจับตา/ติดตาม :  
สหรัฐ : 26 ม.ค.59 ติดตาม PMI ภาคบริการขั้นต้นของสหรัฐ รายงานโดยมาร์กิต ตลาดคาดไว้ที่ 54.0 // 26-27 ม.ค.59 การประชุมคณะกรรมนโยบายการเงินสหรัฐ FOMC คาดจะยังคงดอกเบี้ยไว้ที่ระดับ 0.25-0.50% // 29 ม.ค.59 GDP Growth ของสหรัฐ งวด ไตรมาส4/58 ตลาดคาดว่าจะโต 0.8%
ไทย : 26 ม.ค.2559 ติดตามการรายงานตัวเลขการค้าเดือน ธ.ค.2558 ของไทย ทั้งส่งออก (ตลาดคาด -7.2%) และนำเข้า (ตลาดคาด -5.05%)
ญี่ปุ่น : 28-29 การประชุมของธนาคารกลางญี่ปุ่น BOJ โดยตลาดมีความคาดหวังว่า BOJ จะขยายขนาดมาตรการกระตุ้นเศรษฐกิจเพิ่มขึ้น 
 
หุ้นแนะนำ : KCE MCS KTB 
หุ้นเก็งกำไรระยะสั้น : –
 
Investment Theme:  
1. หุ้น High Dividend Yield และ High Upside SPALI SC LH MCS 
2. หุ้นที่ได้ประโยชน์จากเงินบาทอ่อนค่า และ EPS Growth ปี 59 เติบโตเด่น SVI KCE 
3. เก็งผลประกอบการไตรมาส 4/58 เด่น TPCH KAMART MTLS GL